ที่ มท ๐๘๑๐.4/ว กรมส่งเสริมการปกครองท้องถิ่น  
 ถนนนครราชสีมา เขตดุสิต กทม. ๑๐๓๐๐

ธันวาคม 2567

เรื่อง การสำรวจความเสียหายและการช่วยเหลือฟื้นฟูขององค์กรปกครองส่วนท้องถิ่นซึ่งได้รับความเสียหาย  
 จากอุทกภัย

เรียน ผู้ว่าราชการจังหวัด

สิ่งที่ส่งมาด้วย แบบสำรวจความเสียหายและการช่วยเหลือฟื้นฟูฯ (QR-Code) จำนวน 1 ฉบับ

ด้วยสถานการณ์ความกดอากาศสูงกำลังปานกลางถึงค่อนข้างแรงระลอกใหม่จากสาธารณรัฐประชาชนจีน ทำให้ภาคใต้ตอนล่างมีฝนตกหนักถึงหนักมากบางพื้นที่ ทำให้เกิดน้ำท่วมฉับพลัน และน้ำป่าไหลหลาก ระหว่างวันที่ 22 พฤศจิกายน - 3 ธันวาคม 2567 เกิดสถานการณ์อุทกภัยในพื้นที่ 10 จังหวัด (ชุมพร สุราษฎร์ธานี นครศรีธรรมราช พัทลุง ตรัง สตูล สงขลา ปัตตานี ยะลา นราธิวาส) ทำให้เกิดความเสียหาย ต่อชีวิตและทรัพย์สินแก่ประชาชน

กรมส่งเสริมการปกครองท้องถิ่นพิจารณาแล้ว เพื่อให้ทราบข้อมูลความเสียหายและการช่วยเหลือฟื้นฟูขององค์กรปกครองส่วนท้องถิ่นซึ่งได้รับความเสียหายจากสถานการณ์อุทกภัย จึงขอความร่วมมือจังหวัดแจ้งองค์กรปกครองส่วนท้องถิ่นในพื้นที่ที่ได้รับความเสียหาย ดำเนินการสำรวจความเสียหายและการช่วยเหลือฟื้นฟู ขององค์กรปกครองส่วนท้องถิ่นตามแบบสำรวจที่กำหนด โดยขอให้จังหวัดรวบรวมข้อมูลดังกล่าวและรายงาน เป็นไฟล์ Excel ทางไปรษณีย์อิเล็กทรอนิกส์ spkbct2021@gmail.com ให้กรมส่งเสริมการปกครองท้องถิ่น ภายในวันพุธที่ 11 ธันวาคม 2567 โดยใช้ชื่อเรื่องในการรายงานว่า “การสำรวจความเสียหายและการช่วยเหลือฟื้นฟู จังหวัด.....” รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ..........................................

ผอ.กพส.......................................

รกน.ผชช.บศ..............................  
ผอ.กง.พค. ...................................

อภิวิชญ์ หน.กง.............................

รุจิรา หน.ฝ...................................  
จนท..............................................

กองพัฒนาและส่งเสริมการบริหารงานท้องถิ่น   
กลุ่มงานส่งเสริมการพัฒนาโครงสร้างพื้นฐาน

โทร. ๐-๒๒๔๑-๙๐๐๐ ต่อ ๔๑๑๖

ไปรษณีย์อิเล็กทรอนิกส์ saraban@dla.go.th

ผู้ประสานงาน น.ส.รุจิรา กองลาแซ 083-2867885

**บัญชีแนบ**ตามหนังสือกรมส่งเสริมการปกครองท้องถิ่น ด่วนที่สุด ที่ มท 0810.4/ว ลงวันที่ ธันวาคม 2567

1. ชุมพร

2. สุราษฎร์ธานี

3. นครศรีธรรมราช

4. พัทลุง

5. ตรัง

6. สตูล

7. สงขลา

8. ปัตตานี

9. ยะลา

10 นราธิวาส

**แบบสำรวจความเสียหายและการช่วยเหลือฟื้นฟูฯ**

****